Jelasin soal Kim Yoo-jung  dalam bahasa bali dong

Kim Yoo-jung, embas  ring Seongdong-gu, Seoul. Dané aktris, model miwah pangenter acara saking Koréa Selatan sané ngawitin karir dados model daweg mayusa petang tiban. Dané ngawitin dados aktris ring warsa 2003. Wusan punika dané kauningin pinaka silih tunggil aktris cilik pinih kasub ring Koréa Selatan, saantukan peran dané ring makudang-kudang drama, minakadi drama televisi Dong Yi (2010), The Moon Embracing The Sun (2012), May Queen (2012), Golden Rainbow (2013), Secret Door (2014), miwah Angry Mom (2015). Drama dané sané pinih kasub inggih punika drama kerajaan sané mamurda The Moon Embracing The Sun (2012) sané kasarengin olih  Yeo Jin-goo miwah Kim So-hyun. Lianan ring drama, dané taler nyarengin film, minakadi Commitment (2013) miwah Circle of Atonement (2015). Dané taler dados pangenter acara ring silih tunggil acara musik SBS Inkigayo mawit November 2014 kantos April 2016.

Dané ngamolihang peran dados peran utama sané kapertama ring drama roman sejarah sané mamurda Love In The Moonlight (2016). Selanturnyane  ring film Because I Love You (2017), drama televisi Clean With Passion For Now (2018), Backstreet Rookie (2020), miwah drama romantis fantasi sejarah Lovers Of The Red Sky (2021).

Ring Koréa Selatan dané kasub pinaka "Nation Little Sister" miwah "Saeguk Fairy" saantukan dané akeh ngamolihang peran ring drama kerajaan.